वारसॉ

वारसॉ () आधिकारिक नाम वारसॉ राजधानी, पोलैंड की राजधानी एवं सबसे बड़ा शहर है। देश के मध्य-पूर्व में विस्चुला नदी पर स्थित, यह मसोवियाई प्रांत की राजधानी है। इसकी जनसंख्या 18.6 लाख है, जिस प्रकार यह जनसंख्यानुसार यूरोपीय संघ का छ्ठा सबसे बड़ा शहर है। शहर का क्षेत्रफल 517 है तथा यह 18 जिलों में विभाजित है। वारसॉ को देश का एक प्रमुख राजनीतिक, आर्थिक और सांस्कृतिक केन्द्र माना जाता है। 

 जनसांख्यिकी 
पोलैंड के सबसे बड़ी संख्या में आबाद महानगरों में यह प्रमुख है। वारसॉ  नगर की जनसंख्या आधिकारिक रूप में 1.860.000 निवासियों की है परंतु  इसके महानगरीय क्षेत्र की  आबादी अनुमानित 3.270.000 है। यह वारसॉ को यूरोपीय संघ में सातवाँ सबसे आबाद शहर बनाता है। 

 इतिहास 
वारसॉ की उत्पत्ति विस्तुला नदी के किनारे एक छोटी-सी मछुओं की बस्ती से हुई। 

वारसॉ शहर की स्थापना चौदहवीं शताब्दी में हुई। सन् 1596 में राजा सिगिसमुंड वाज़ा तृतीय (Sigismund III) ने अपने शाही दरबार को तथा पोलैंड की राजधानी को क्रकोव से वारसॉ में स्थानांतरित किया। द्वितीय विश्व युद्ध के दौरान यानी 1939-1945 में जर्मनी के नाज़ियों ने शहर पर बमबारी की और वारसॉ पर कब्ज़ा कर लिया। 1943 में यहूदी बस्ती (Jewish Ghetto) विद्रोह, 1944 में सामान्य वारसॉ विद्रोह और व्यवस्थित विध्वंस के द्वारा ऐतिहासिक पुराने  शहर को 90 प्रतिशत में नष्ट कर दिया गया।

द्वितीय विश्व युद्ध के बाद वारसॉ का पुनर्निर्माण किया गया।

 पर्यटन 
वारसॉ में प्रचुर मात्रा में उद्यान और पार्क हैं। इनमें से सबसे सुंदर, बड़ा और इतिहास की दृष्टि से महत्त्वपूर्ण लाज़िएनकी पार्क (Royal Baths Park) है जो वारसॉ के केंद्र में स्थित है। इसे अठारहवीं शताब्दी में बनवाया गया था। इसके अंदर कई महत्वपूर्ण इमारतें तथा स्मारक हैं जैसे तालाब में द्वीप पर बना हुआ राजमहल है जिसे पोलैंड के अंतिम राजा स्तनिस्लौस द्वितीय आगस्टस (Stanislaus II Augustus) ने अपने ग्रीष्मकालीन आवास  के रूप में बनवाया था। आजकल इसमें संग्रहालय है।

वारसॉ के अंदर पुराना शहर है जो वारसॉ का सबसे अधिक देखा जाने वाला हिस्सा है।  वर्तमान में, पुराने शहर का रूप जिसकी इमारतों की सत्रहवीं और अठारहवीं शताब्दी की वास्तुकला है, उसको राजमहल के साथ पुनर्निर्माण किया गया बीसवीं शताब्दी में क्योंकि द्वितीय विश्व युद्ध के समय नाज़ियों  के द्वारा इस शहर को नष्ट कर दिया गया।

 शिक्षा 
वारसॉ, पोलैंड में उच्च शिक्षा के कुछ बेहतरीन संस्थान हैं। इसमें प्रमुख विश्वविद्यालय हैं उदाहरण के लिए: वारसॉ विश्वविद्यालय - University of Warsaw जो सन्  1816 में स्थापित हुआ - SGH Warsaw School of Economics, SGGW Warsaw University of Life Sciences, Warsaw University of Technology, Medical University of Warsaw  और Chopin University of Music आदि; और उच्च शिक्षा के 68 से अधिक छोटे स्कूल शामिल हैं। विश्वविद्यालय के छात्रों की संख्या लगभग  तीन लाख है। अधिकांश प्रतिष्ठित विश्वविद्यालय सार्वजनिक हैं परंतु  विदेशी विद्यार्थियों को पढ़ाई के लिए शुल्क देना पड़ता है।  हाल के वर्षों में निजी विश्वविद्यालयों की संख्या में भी वृद्धि हुई है।

बाहरी कड़ियाँ
 कौन सा शहर बन गया है यूरोप का प्रियतम?
 Official Tourist Website of Warsaw
 The Royal Castle in Warsaw
 Museum of King John III's Palace at Wilanów
 The National Museum in Warsaw
 Maria Skłodowska-Curie Museum
 Warsaw Uprising Museum
 National Philharmonic in Warsaw
 University of Warsaw
 Fryderyk Chopin University of Music
 Medical University of Warsaw
 Warsaw Chopin Airport
 Warsaw Modlin Airport

श्रेणी:विश्व के प्रमुख नगर
श्रेणी:पोलैंड
श्रेणी:यूरोपीय नगर
श्रेणी:यूरोप में राजधानियाँ